Diari Oficial de la Generalitat Valenciana


Sumari del DOGV 6496, del 06-04-2011 (2011/3264)

Notificació de la senteècia dictada en el judici de divorci contenciós número 111/2010.
---------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3264


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la senteècia dictada en el judici de divorci contenciós número 111/2010. [2011/3264]  
Divorci contenciós 000111/2010-D  
De: Carmen Luca.  
Procurador: Francisco L. Esquer Montoya.  
Contra: Costel Luca.  
Procurador/a: -  
En el procediment de divorci contenciós 111/2010, que es tramita en aquest Jutjat a instàncies de Carmen Luca, contra Costel Luca, s'ha dictat la sentència en data 7 de març de 2011, que té la part dispositiva que, literalment, és com segueix:  
«Dispositiva  
Estime la demanda i declare dissolt per divorci el matrimoni contret per Carmen Luca i Costel Luca el 25 d'octubre de 1997,amb tots els efectes legals i en especial els següents:  
  
-- Els fills menors, A i V d'edat quedaran en companyia i sota la custòdia de la mare, si bé la pàtria potestat continuarà exercitant-se de mode conjunt per ambdós pares.  
- Es reconeix al progenitor que no conviu habitualment amb els fills menors el règim de visites següent: els caps de setmana alterns, des de les 11.00 hores del dissabte fins les 22.00 hores del diumenge, i el pare haurà d'arreplegar i tornar als menors al domicili matern. Així mateix, correspondrà al pare tindre els menors la meitat dels períodes vacacionals escolars d'estiu, Nadal i Setmana Santa, el pare triarà període en els anys parells i la mare en els anys imparells.  
- El pare abonarà en concepte de pensió alimentària mensual a favor dels menors la quantitat de 200 euros, per cadascun d'ells, que ingressarà a disposició de la mare com a administradora d'aquesta pensió en el compte que aquesta designe dins dels cinc primers dies de cada mes, i s'actualitzarà d'acord amb la variació de l'índex de preu de consum o índex que legalment el substituïsca. Així mateix abonarà la meitat de les despeses extraordinàries que es produïsquen durant la vida dels fills menors, tals com intervencions quirúrgiques, llargues malalties o similars, prèvia notificació del fet que provoca la despesa i l'import d'aquesta, en cas de no ser acceptada resoldria el Jutjat.  
  
- Es prohibeix l'eixida dels menors sense prèvia autorització de la mare o en el seu defecte sense prèvia autorització judicial.  
S'acorda la dissolució del règim econòmic matrimonial.  
No es fa un pronunciament especial sobre costes processals.  
Notifiqueu aquesta resolució a les parts, i feu-los saber que contra aquesta es pot interposar un recurs d'apel·lació què coneixerà l'Audiència Provincial d'Alacant».  
Atés que es desconeix el domicili o la residència actuals de la part demandada, en sentència de data 7 de març de 2011, la magistrada jutgessa, de conformitat amb allò establert en l'article 497 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al demandat Costel Luca.  
  
Orihuela, 7 de març de 2011 La secretària judicial: Mª José Meca García-Grajalva.